Maggie Gyllenhaal je politično zelo aktivna. Na podelitvi nagrad Independent Spirit Awards je spregovorila o tem, da nasprotuje Iraški vojni, saj naj bi bila glavna razloga za invazijo »olje in imperializem«. Maggie Gyllenhaal je tudi sodelovala pri kampanji »Ustvarjalci, združeni za zmago brez vojne«, s katero je začel Robert Greenwald in katere cilj je bilo delovati proti vojni v Iraku. Skupaj z bratom Jakeom je posnela reklamo za organizacijo Rock the Vote in obiskala univerzo Južne Kalifornije, kjer sta študente spodbujala k temu, da bi tudi oni sodelovali na predsedniških volitvah leta 2004, kjer je podpirala Johna Kerryja. Pri volitvah leta 2008 je podpirala Baracka Obamo. Sodelovala je tudi pri kampanji organizacije American Civil Liberties Union (ACLU), ki jo njena družina zelo podpira.